Tožba, vložena 21. marca 2013 - Novomatic proti UUNT - Simba Toys (AFRICAN SIMBA)
(Zadeva T-172/13)
Jezik, v katerem je bila tožba vložena: nemščina
Stranke
Tožeča stranka: Novomatic AG (Gumpoldskirchen, Avstrija) (zastopnik: W. Mosing, odvetnik)
Tožena stranka: Urad za usklajevanje na notranjem trgu (znamke in modeli)
Druga stranka pred odborom za pritožbe: Simba Toys GmbH & Co. KG (Fürth-Stadeln, Nemčija)
Predlogi
Tožeča stranka Splošnemu sodišču predlaga, naj:
odločbo četrtega odbora za pritožbe Urada za usklajevanje na notranjem trgu (znamke in modeli) z dne 15. januarja 2013 v zadevi 157/2012-4 razveljavi in ugovor zaradi neobstoja podobnosti med proizvodi in/ali znaki v celoti zavrne ter ugodi prijavi znamke Skupnosti AFRICAN SIMBA, CTM 7534175 za registracijo v skladu s prijavo;
UUNT in - v primeru pisne intervencije - stranki, ki ugovarja, naloži plačilo lastnih stroškov in stroškov tožeče stranke v postopku pred UUNT in v tem postopku.
Tožbeni razlogi in bistvene trditve
Prijavitelj znamke Skupnosti: tožeča stranka
Zadevna znamka Skupnosti: besedna znamka "AFRICAN SIMBA" za proizvode in storitve iz razredov 9, 28 in 41 - prijava znamke Skupnosti št. 7 534 175
Imetnik znamke ali znaka, navajanega v postopku z ugovorom: Simba Toys GmbH & Co. KG
Navajana znamka ali znak: nacionalna figurativna znamka, ki vsebuje besedni element "Simba" in mednarodna registracija besedne znamke "SIMBA" za proizvode iz razreda 28
Odločba oddelka za ugovore: delna ugoditev ugovoru
Odločba odbora za pritožbe: zavrnitev pritožbe
Navajani tožbeni razlogi: kršitev člena 42(2) v povezavi z odstavkom 3 Uredbe št. 207/2009 v povezavi s pravilom 22(2) Uredbe št. 2868/95 in členom 8(1)(b) Uredbe št. 207/2009.
____________